**ВОВЕД**

Годишниот извештај за работата на ООУ „Димче Ангелов Габерот‘‘ од Демир Капија и подрачните училишта во селата Корешница, Прждево, Бистренци и Челевец е направен врз основа на Годишната програма за работа на училиштето, статистичкиот извештај за крајот на учебната година, извештаите од одделенските раководители на секоја паралелка, извештаите од стручните активи и другите формални органи на училиштето, како и извештаите за работата од Директорот и Стручните соработници. Од извештаите се сумираше успехот по предмети за паралелките и општиот успех на ниво на училиште, реализацијата на часовите од задолжителната настава и изборните предмети, реализацијата на додатна / дополнителна настава, како и воннаставните активности. Покрај овие извори користени се и одделенските дневници за реализирани родителски средби, индивидуални разговори и изречени педагошки мерки.

Учебната 2022/23 година започна на 01.09.2022 година – четврток, во нормални услови – без здравствена криза и строги мерки за заштита на здравјето како што беше во последниве две учебни години.

Во текот на учебната 2022 – 2023 г. беа реализирани 180 наставни денови. наставата се одвиваше без прекини и се реализираа сите содржини предвидени во наставните планови и програми. Нереализираните часови, како од задолжителните така и од изборните предмети се со занемарлива бројка, без влијание на степенот на усвоеност на предвидените наставни содржини. Реализацијата на воннаставните активности оваа учебна година веќе ја имаше својота вообичаена динамика без ограничувања и рестрикции.

Родителите се вратија во училиштето - за редовни и вонредни родителски средби, консултации, советувања, вклученост во наставни и воннаставни активности и сл. Сите формални тела на училиштето функционираа со динамиката предвидена во програмите за работа.

По пауза и одложување од речиси три години заради Ковид пандемијата ја имавме редовната интегрална евалуација на нашето училиште. Тимот од инспектори после тридневната темелна проверка, констатира дека значително е подобрено работењето на училиштето во сите седум подрачја кои се оценуваат, а особено подобрување има во подрачјето ,, Поддршка на учениците’’. Конечната оценка што училиштето ја доби – 3,14 ( добро работење на училиштето) е за цело едно ниво (и малку повеќе) подобра од претходната во 2017 год. – 2,06 ( делимно задоволува).

Ваквите резултати се потврда на резултатите кои ги добивме при последната самоевалуација на училиштето, каде што конечната оценка беше 3,61.

За надминување на констатираните слаби страни во работењето на училиштето и за исполнување на препораките од интегралната евалуација, но и од самоевалуацијата, се изготви акционен план со активности и динамика кои ќе се реализираат во следната учебна година.

**Подготовки за успешен старт на новата учебна година**

Во текот на летниот период, како и за време првото полугодие беа извршени неколку зафати во функција на успешен старт на новата учебна година. Се изврши редовната дезинфекција, дезинсекција и дератизација, како во централното, така и во подрачните училишта. Училниците, т.е кабинетите беа молерисани, се извршија темелни хигиенско – санитарни акции и сите други подготовки во согласност со пропишаните протоколи за успешен почеток на учебната година. Се набави нов училишен инвентар – клупи и столчиња, нови нагледни средства и опрема, се набавија таблети и паметни табли, проектори, телевизори, штампачи и се друго што е во потребно за успешна реализација на новите наставни програми и дигитализацијата во образованието.

Од делот на здравствената заштита и безбедноста на учениците и вработените извршено е осигурување на учениците по желба; Извршени се сите редовни систематски прегледи на учениците и на вработените, а исто така и вакцинациите.

Продолжи изградбата на училишна кујна со трепезарија – проект од огромно значење како за училиштето, така и за локалната заедница. Оваа учебна година се заврши втората фаза од изградбата.

За подобруање на безбедноста на учениците и вработените во училиштето, како и училишниот имот во централното училиште се постави комплетно нова громобранска конструкција.

Во насока на подобрување на условите за престој, воспитување и образување на учениците, се изведоа градежни зафати во подрачното училиште во с. Бистренци – тоа доби нова термоенергетска фасада и целосна реконструкција на кровот.

Беше пуштен во употреба нов и комплетно опремен кабинет по природни науки, кој обезбедува услови за современа реализација на наставата по највисоки стандарди.

Со цел успешна и квалитетна реализација на новите наставни програми ( од I до VI одд.) кои во својата основа ја имаат дигитализацијата на образовниот процес, училиштето контибуирано обезбедува таблети и други видови опрема за учениците од ранливите категории. Покрај тоа се обезбедија и сите неопходни училишни прибори и материјали.

За промоција на училиштето и подигнување на нивото и квалитетот на информираност на родителите и пошироката локална заедница функционираат веб страната на училштето: ooudimceagaberot.eu.mk, како и фејсбук страната каде што се објавуваат сите значајни документи во врска со воспитно – образовниот процес, животот и работата на училиштето, реализирани наставни и воннаставни активност и сл.

На 31.08.2022 год. се одржа Наставнички совет со точки на дневен ред кои се во контекст со подготовките за започнување на новата учебна година. Во законскиот рок се изготви годишната програма за работа на училиштето и истата беше усвоена од училишниот одбор и општинскиот совет. Исто така и наставниците навреме ги изготвија своите планирања и програми за работа во согласност со законските одредби.

Беше спроведена и анкета за изборни предмети кои што учениците ќе ги изучуваат во наредната учебна година, а исто така и анкета за избор на слободни изборни предмети кои ќе се изучуваат од четврто до шесто одделение според новите наставни програми.

Од оваа учебна година во согласност со новата концепција за основно образование се стартуваше со новите наставни програми во второ и петто одделение (прво и четврто одделение стартуваа минатата учебна година), а исто така продолжи и се надополни реализацијата на програмите за слободни изборни предмети. Oваа учебна година покрај предметите Домаќинство и Образование за животни вештини кои се изучуваат во четврто одделение, во петто одделение се изучуваа предметите Заштита на животната средина и Мултикултурни работилници. Нова можност за учениците кои следат настава според новите наставни програми е воведувањето на шахот како изборен предмет. Сите овие измени кои ќе се воведуваат во сите одделенија етапно, секоја наредна учебна година се во функција на модернизација и унапредување на наставниот процес и што е најважно, минимизирање на фактографското учење и поттикнување на процесите на критичко мислење кај учениците.

Во континуитет од минатата учебна година продолжи унапредувањето на инклузивното образование, така што училиштето доби нов образовен асистент, па сега имаме вкупно четири. Инклузивниот тим на училиштето во соработка и со поддршка од ресурсниот центар ООУ,, Маца Овчарова‘‘ од Велес на своите редовни состаноци работеше на подобрување на организацијата и реализацијата на инклузивниот процес.

1. **БРОЈНА СОСТОЈБА НА УЧЕНИЦИ**

На ниво на училиште, на крајот од учебната 2022 – 2023 г регистрирани се 316 ученици. Во прво одделение се запишаа 35 ученика, (23 во централното и 12 во подрачните училишта, од кои едно беше отпишано во второто полугодиие ). Наставата во централното училиште се изведуваше во 15 чисти паралелки, од кои 7 во одделенска настава (од I до V одделение), а 8 во предметна настава (од VI до IX одд.) со вкупно 247 ученици, а во подрачните училишта наставата се одвиваше во пет чисти и четири комбинирани паралелки со вкупно 69 ученици.

Во рамки на нашето училиште функционира и нижото музичко училиште, со вкупно 40 ученика поделени во две паралелки, каде што нашите ученици имаат можност да изучуваат неколку музички инструменти.

Состојбата со бројот на учениците на крајот на учебната година според етничката и родовата структура е следната:

**Табела бр.1 Бројна состојба Централно училиште**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Одд.** | **Бр. паралелки** | **Бр. на ученици** | **Етничка и родова структура на учениците** | | | | | | | | | |  |
| **Македонци** | | **Срби** | | **Турци** | | **Роми** | | **Други** | | **Вкупно** |
| **м** | **ж** | **м** | **ж** | **м** | **ж** | **м** | **ж** | **м** | **ж** |  |
| **I** | 2 | 23 | 9 | 13 |  |  |  |  |  |  |  | **1** | 23 |
| **II** | 1 | 21 | 6 | 15 |  |  |  |  |  |  |  |  |  |
| **III** | 2 | 29 | 14 | 14 |  |  | **1** |  |  |  |  |  | 39 |
| **IV** | 1 | 19 | 13 | 6 |  |  |  |  |  |  |  |  |  |
| **V** | 1 | 18 | 7 | 11 |  |  |  |  |  |  |  |  | 18 |
| **I - V** | 7 | **110** | **49** | **59** |  |  | **1** |  |  |  |  | **1** | **110** |
| **VI** | 2 | 41 | 12 | 13 |  | 1 | 7 | 4 | 1 | 1 | 1 | 1 | 41 |
| **VII** | 2 | 32 | 15 | 12 |  |  | 1 | 3 | 1 |  |  |  | 32 |
| **VIII** | 2 | 31 | 14 | 7 | 1 | 2 | 4 | 2 | 1 |  |  |  | 31 |
| **IX** | 2 | 33 | 9 | 12 | 4 | 2 | 4 | 2 |  |  |  |  | 33 |
| **VI - IX** | **8** | **137** | **50** | **44** | **5** | **5** | **16** | **11** | **3** | **1** | **1** | **1** | **137** |
| **Вкупно**  **I - IX** | **15** | **247** | **99** | **103** | **5** | **5** | **17** | **11** | **3** | **1** | **1** | **2** | **247** |
|  | **15** | **247** | **202**  **81,78%** | | **10**  **4,05%** | | **28**  **11,34%** | | **4**  **1,62%** | | **3**  **1,21%** | | **247** |

**Табела бр.2 Бројна состојба Подрачно училиште – с. Корешница**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** | | | | | | | | | | |
| **Македонци** | | **Срби** | | **Турци** | | **Роми** | | **Други** | | **Вкупно** |
| **м** | **ж** | **м** | **ж** | **м** | **ж** | **м** | **ж** | **м** | **ж** |  |
| **I** | 1 | **6** | 1 |  | 1 |  | 3 | 1 |  |  |  |  | 6 |
| **II** | 1 | **11** | 1 | 1 |  | 2 |  | 7 |  |  |  |  | 11 |
| **III** | 1 | **9** | 1 |  | 2 | 2 | 3 | 1 |  |  |  |  | 9 |
| **IV** | 1 | **6** | 1 | 1 |  | 1 | 1 | 2 |  |  |  |  | 6 |
| **V** | 1 | **13** | 1 | 2 | 1 | 1 | 3 | 5 |  |  |  |  | 13 |
| **Вкупно** | 5 | **45** | **5** | **4** | **4** | **6** | **10** | **16** |  |  |  |  | **45** |
| **Вкупно** | **5** | **45** | **9 20%** | | **10 22%** | | **26 58%** | | **/** | | **/** | | **45** |

**Табела бр.3 Бројна состојба Подрачно училиште – с. Бистренци**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** | | | | | | | | | |  |
| **Македонци** | | **Срби** | | **Турци** | | **Роми** | | **Други** | | **Вкупно** |
| **м** | **ж** | **м** | **ж** | **м** | **ж** | **м** | **ж** | **м** | **ж** |  |
| **I** | К | **3** | 1 |  |  |  |  | 2 |  |  |  |  | **3** |
| **II** | K | **5** | 4 | 1 |  |  |  |  |  |  |  |  | **5** |
| **III** | K | **2** | 1 | 1 |  |  |  |  |  |  |  |  | **2** |
| **IV** | K | **3** | 2 |  |  |  | 1 |  |  |  |  |  | **3** |
| **V** | K | **1** | 1 |  |  |  |  |  |  |  |  |  |  |
| **Вкупно** | **2** | **14** | **9** | **2** |  |  | **1** | **2** |  |  |  |  | **14** |
| **Вкупно** | **2** | **14** | **11 79%** | | **/** | | **3 21%** | | **/** | | **/** | | **14** |

**Табела бр.4 Бројна состојба Подрачно училиште – с. Прждево**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** | | | | | | | | | |  |
| **Македонци** | | **Срби** | | **Турци** | | **Роми** | | **други** | | **вкупно** |
| **м** | **ж** | **м** | **ж** | **м** | **ж** | **м** | **ж** | **м** | **ж** |  |
| **I** | К | **1** |  |  |  |  |  |  | 1 |  |  |  | **1** |
| **II** | К | **1** |  |  |  |  |  |  | 1 |  |  |  | **1** |
| **III** | / |  |  |  |  |  |  |  |  |  |  |  | **/** |
| **IV** | К | **2** |  |  |  |  |  |  | 1 | 1 |  |  | **2** |
| **V** | / |  |  |  |  |  |  |  |  |  |  |  | **/** |
| **Вкупно** | **1** | **4** |  |  |  |  |  |  | **3** | **1** |  |  | **4** |
| **Вкупно** | **1** |  | **/** | | **/** | | **/** | | **4**  **100%** | | **/** | | **4** |

**Табела бр.5 Бројна состојба Подрачно училиште – с. Челевец**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** | | | | | | | | | |  |
| **Македонци** | | **Срби** | | **Турци** | | **Роми** | | **други** | | **вкупно** |
| **м** | **ж** | **м** | **ж** | **м** | **ж** | **м** | **ж** | **м** | **ж** |  |
| **I** | К | **1** |  |  |  |  |  | 1 |  |  |  |  | **1** |
| **II** | К | **1** |  |  |  |  |  | 1 |  |  |  |  | **1** |
| **III** | К | **1** |  |  |  |  |  | 1 |  |  |  |  | **1** |
| **IV** | К | **1** |  |  |  |  |  | 1 |  |  |  |  | **1** |
| **V** | К | 2 |  |  |  |  |  | 2 |  |  |  |  | **2** |
| **Вкупно** | **1** | **6** |  |  |  |  |  | **6** |  |  |  |  | **6** |
| **Вкупно** | **1** | **6** | **/** | | **/** | | **6 (100%)** | | **/** | | **/** | | **6** |

**Табела бр.6 Споредбена анализа на бројот на учениците за период од 3 години**

|  |  |  |  |  |
| --- | --- | --- | --- | --- |
|  | | **2020/2021** | **2021/2022** | **2022/2023** |
| **Централно училиште** |  | 252 | 253 | 247 |
| **Подрачни училишта** | с.Корешница | 41 | 48 | 45 |
| с. Бистренци | 16 | 17 | 14 |
| с. Прждево | 7 | 4 | 4 |
| с. Челевец | 5 | 5 | 6 |
|  | **Вкупно Подрачни Учолишта** | 69 | 74 | 69 |
| **Вкупно** | | **321** | **327** | **316** |

Забележително е дека бројот на ученици на ниво на училиште е во благо опаѓање со исклучок на ПУ во с. Челевец каде што имаме благо зголемување на бројката.

По однос на етничката структура имаме ситуација на претежно Македонци во Централното училиште и во подрачното училиште во с. Бистренци; Мешан состав со доминација на Турци и речиси подеднаков број Срби и Македонци во ПУ во с. Корешница; Целосно Турци во ПУ с. Челевец ( каде што и наставата се изведува на турски наставен јазик) и целосно Роми во ПУ во с. Прждево. Во однос на осипувањето на ученици, во текот на оваа учебна година се отпишаа 12 ученика. Од нив 4 се иселиле во други општини, 3 во други држави , а 5 се со привремен престој во странство и ги очекуваме да се вратат во нашето училиште во следната учебна година. Оваа учебна година имавме 5 такви ученици повратници од странство кои повторно се запишаа во нашето училиште.

1. **НАСТАВНИЦИ И СТРУЧНИ СОРАБОТНИЦИ**

Воспитно-образовната работа во училиштето ја реализираат вкупно 39 наставници, од кои 16 се во одделенска настава, 21 во предметна, а 2 се во рамки на музичката паралелка во нашето училиште. Од нив 29 се од општина Демир Капија, а останатите се од соседните општини - Неготино, Кавадарци, Валандово. Поради недоволен број на наставни часови, наставниците по ликовно и по музичко образование дополнуваат во училиштето „Гоце Делчев“ – Неготино. Училиштето има педагог и психолог како стручни соработници. Тука се и четворицата образовни асистенти вработени во ООУРЦ ,,Маца Овчарова‘‘ од Велес.

Наставниците редовно ги посетуваат обуките и семинарите за стручно оспособување и усовршување, кои сега веќе започнаа да се реализираат присуствено, но исто така продолжија и он – лајн обуките како една од придобивките од периодот на Корона пандемијата. Од оваа учебна година МОН и БРО започнаа со нов, системски и организиран приод во професионалниот и кариерниот развој на наставниот кадар; Се понудија голем број на акредитирани програми за обуки на теми кои се од интерес за наставниот и ненаставниот кадар во училиштата; Обучувањето и професионалниот развој веќе се планиран, следен и евалуиран процес, што за своја крајна цел го има унапредувањето на воспитно – образовната работа.

Сите наставниците ги проследија обуките на тема ,,Примена на иновативни интерактивни пристапи во наставата‘‘ и ,,Стратегии, методи и техники за работа со надарени ученици‘‘понудени од страна на БРО. За наставниците во одделенска настава во второ, трето и петто одделение, како и за предметните наставници во шесто одделение, се рализираше обука за планирање и реализација на наставата според новата концепција и новите наставни програми. За наставниците во петто одделение беше реализирана обука за Медиумска писменост. Голем број од наставниците проследија и он – лајн обуки по свој избор на различни теми достапни на платформата едуино која што и после Корона пандемијата продолжи успешно да функционира.

Во согласност со новите наставни програми за предметот Физичко и здравствено образование оваа учебна година покрај во прво, второ и трето одделение, се воведе тандемска настава и во четврто одделение. Со овој нов пристап се обезбедува постигнување на поголеми резултати кај учениците во однос на спортското знаење, психомоторниот развој, правилниот раст и развој, се допринесува за превенција и корекција на телесните деформитети и служи за откривање на спортски таленти од најрана возраст.

Во соработка со локалната самоуправа и со поддршка од Градоначалникот на општина Демир Капија г. Лазар Петров за целиот наставен кадар и за стручните соработници се реализираше обука на тема ,,Потреба од засилена реализација на воспитната компонента во училиштата‘‘.

Стручните соработници присуствуваа на обука за планирање и реализација на наставата според новата концепција за основно образование и новите наставни програми. Исто така ја проследија обуката на тема **,,**Развој на социјални вештини и самодоверба кај учениците, справување со проблематично однесување и создавање на позитивна социо-емоционална клима на час‘‘, а во рамки на проектот на БРО и УНИЦЕФ Унапредување на менталното здравје на учениците присуствуваа на обуки за воспоставување на сервисите за колегијална поддршка и зајакнување на професионалните компетенции во однос на унапредувањето на менталното здравје и добросостојбата на децата и младите. Поттикнати од случувањата во соседна Србија МОН и БРО организираа обуки и работилници за психосоцијална поддршка на менталното здравје и добросостојба на децата и возрасните во ситуација на криза, која стручните соработници ја проследија, а искуствата ги споделија со наставниците и родителите. Кон крајот на учебната година ја проследија обуката на тема ,,Соработка помеѓу семејство и училиште во спречување на врсничко насилство, кибернасилство и слично".

За членовите на инклузивните тимови се реализираа обуки и работилници на тема Имплементација на новиот модел на проценка за дополнителна образовна, здравствена и социјална поддршка на деца и младинци, како и работни состаноци со претставници од МОН, БРО, Ресурсните центри и Центрите за поддршка на инклузивното образование.

Во сферата на професионалниот развој на наставниците, а во согласност со новите законски решенија и можности, нашето училиште има назначено наставник ментор – одделенската наставничка Валентина Тодорова. Со ова конечно започна можноста на наставниците да напредуваат во својот кариерен развој стекнувајќи се со звањето наставник ментор т.е. наставник советник.

Наставниците на определено работно време и оние кои се пријавија на огласот за пополнување на работните места на определено време, според законската регулатива полагаа тест за проверка на знаењата на македонскиот јазик и кирилското писмо, којшто беше изготвен од Комисијата формирана од страна на формалните органи во училиштето.

1. **УСПЕХ И ПОВЕДЕНИЕ НА УЧЕНИЦИТЕ**

Успехот и напредокот на учениците се следи од секој одделенски раководител одделно, како и од советот на наставници. По завршувањето на секое тромесечје се одржуваа одделенските, т.е. наставничките совети за анализа и утврдување на успехот, редовноста и постигнувањата учениците.

На крајот од учебната година, од вкупно 316 ученика описно беа оценети 114 ученика ( I – III одделение), а бројчано ( IV – IX одделение) 202, односно 201 бидејќи еден ученик од VIII одд. остана неоценет и со тоа задржан во истото одделение.

Оваа учебна година, за постигнување на континуирано одличен успех во текот на целото деветгодишно школување, истакнување со учеството во воннаставните активности, постигнување на резултати и освојување на награди на конкурси и натпревари, како и заради високото ниво на дисциплинираност, исполнителност и секогаш примерно поведение и позитивно влијание кон соучениците, со одлука на Наставнички совет ученичките Марија Мишева од IX а одделение и Марија Димитрова од IX б одделение беа прогласени за првенци на генерацијата. По тој повод им беа доделени посебна диплома и пофалница, како и пригодна награда со желби за постигнување на уште поголеми успеси во понатамошното школување.

На ниво на училиште постигнат е следниот успех :

**ОЦЕНУВАЊЕ НА УЧЕНИЦИТЕ- ПРВ ПЕРИОД**

**ПРВО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | ВИСОКО НИВО | СРЕДНО НИВО | НИСКО НИВО | ВКУПНО |
| Ц.У Iа | 8 | 4 |  | 12 |
| I б | 6 | 5 |  | 11 |
| с.Корешница | 3 | 2 | 1 | 6 |
| с.Бистренци | 3 |  |  | 3 |
| с.Прждево | 1 |  |  | 1 |
| с.Челевец |  | 1 |  | 1 |
| **ВКУПНО** | **21** | **12** | **1** | **34** |

**ВТОРО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | ВИСОКО НИВО | СРЕДНО НИВО | НИСКО НИВО | ВКУПНО |
| Ц.У. | 14 | 6 | 1 | 21 |
| с.Корешница | 2 | 4 | 5 | 11 |
| с.Бистренци | 3 | 2 |  | 5 |
| с.Прждево | 1 |  |  | 1 |
| с.Челевец |  | 1 |  | 1 |
| **ВКУПНО** | **20** | **13** | **6** | **39** |

**ТРЕТО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | ВИСОКО НИВО | СРЕДНО НИВО | НИСКО НИВО | ВКУПНО |
| Ц.У III а | 8 | 6 | 1 | 15 |
| III б | 10 | 4 |  | 14 |
| с.Корешница |  | 4 | 5 | 9 |
| с.Бистренци |  | 2 |  | 2 |
| с.Прждево |  |  |  |  |
| с.Челевец |  | 1 |  | 1 |
| **ВКУПНО** | **18** | **17** | **6** | **41** |

**Табела бр.7 Постигнат успех во прв класификационен период ( I – III одд. )**

|  |  |  |  |  |  |  |
| --- | --- | --- | --- | --- | --- | --- |
|  | ЦУ | Подрачни училишта | | | | Вкупно |
| с. Корешница | с. Бистренци | с. Челевец | с. Прждево |
| ВИСОКО НИВО | 46 | 5 | 3 | / | 2 | **56** |
| СРЕДНО НИВО | 25 | 10 | 7 | 3 | / | **45** |
| НИСКО НИВО | 2 | 11 | / | / | / | **13** |
| **Вкупно** | **73** | **26** | **10** | **3** | **2** | **114** |

**ОЦЕНУВАЊЕ НА УЧЕНИЦИТЕ- ВТОР ПЕРИОД**

**ЧЕТВРТО ОДДЕЛЕНИЕ**

|  |  |  |  |  |  |  |
| --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | СР. УСПЕХ | Вкупен број на ученици |
| Ц.У. | 13 | 6 |  |  | **4,45** | **19** |
| Корешница | 1 | 1 | 3 | 1 | **3,28** | **6** |
| Бистренци |  | 3 |  |  | **3,78** | **3** |
| Прждево | 1 |  |  | 1 | **3,58** | **2** |
| Челевец |  | 1 |  |  | **4,00** | **1** |
| ВКУПНО | **15** | **11** | **3** | **2** | **3,81** | **31** |

**ПЕТТО ОДДЕЛЕНИЕ**

|  |  |  |  |  |  |  |
| --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | СР. УСПЕХ | Вкупен број на ученици |
| Ц.У | 15 | 2 |  | 1 | **4,72** | **18** |
| Корешница | 4 | 2 | 7 |  | **3,76** | **13** |
| Бистренци |  | 1 |  |  | **3,54** | **1** |
| Прждево |  |  |  |  | **/** | **/** |
| Челевец |  | **2** |  |  | **4,00** | **2** |
| ВКУПНО | **19** | **7** | **7** | **1** | **4,25** | **34** |

**ШЕСТО ОДДЕЛЕНИЕ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вк. број на ученици |
| VI а | **7** | **7** | **5** | **1** |  | **4,00** | **20** |
| VI б | **4** | **8** | **8** | **1** |  | **3,71** | **21** |
| ВКУПНО | **11** | **15** | **13** | **2** | **/** | **3,85** | **41** |

**Табела бр.8 Постигнат успех во втор класификационен период ( IV – VI одд. )**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| **45**  **42,45%** | **33**  **31,13%** | **23**  **21,70%** | **5**  **4,72%** | **/** | **3.97** | **106** |

**ОЦЕНУВАЊЕ НА УЧЕНИЦИТЕ- ТРЕТ ПЕРИОД**

**СЕДМО ОДДЕЛЕНИЕ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| VII а | 6 | 7 | 4 |  |  | **4,11** | **17** |
| VII б | 6 | 4 | 2 | 3 |  | **3.60** | **15** |
| ВКУПНО | **12** | **11** | **6** | **3** | **/** | **3,85** | **32** |

**ОСМО ОДДЕЛЕНИЕ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| VIII а | 4 | 2 | 5 | 4 |  | **3,18** | **15** |
| VIII б | 5 | 6 | 3 | 1 | 1 | **3,66** | **16** |
| ВКУПНО | **9** | **8** | **8** | **5** | **1** | **3,42** | **31** |

**ДЕВЕТТО ОДДЕЛЕНИЕ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| IX а | 6 | 5 | 4 | 1 |  | **4,00** | **16** |
| IX б | 8 | 3 | 3 | 3 |  | **3,90** | **17** |
| ВКУПНО | **14** | **8** | **7** | **4** | **/** | **3,95** | **33** |

**Табела бр.9 Постигнат успех во трет класификационен период ( VII - IX одд. )**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| **35**  **36,46%** | **27**  **28,13%** | **21**  **21,86%** | **12**  **12,51%** | **1**  **1,04%** | **3,74** | **96** |

**Табела бр.10 Постигнат успех при бројчано оценување ( IV – IX одд.)**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| **80**  **39,60%** | **60**  **29,70%** | **44**  **21,78%** | **17**  **8,42%** | **1**  **0,50%** | **3,81** | **202** |

**Табела бр.11 Постигнат успех по одделенија во последните четири учебни години**

|  |  |  |  |  |  |
| --- | --- | --- | --- | --- | --- |
|  | **Одделение** | **2019/2020** | **2020/2021** | **2021/2022** | **2022/2023** |
| **Централно училиште** | **IV** | 4,36 | 4,36 | 4,38 | 3,81 |
| **V** | 4,55 | 4,42 | 4,41 | 4,27 |
| **VI** | 3,83 | 3,92 | 3,84 | **3,85** |
| **VII** | 3,81 | 3,81 | 3,69 | **3,85** |
| **VIII** | 3,95 | 3,47 | 3,58 | **3,42** |
| **IX** | 3,87 | 4,05 | 3,67 | **3,95** |
| **ПУ с. Корешница** | **IV** | 3,85 | 3,67 | 3,78 | 3,28 |
| **V** | 3,44 | 4,15 | 3,50 | 3,76 |
| **ПУ с. Бистренци** | **IV** | 4,10 | 4,10 | 3,40 | 3,78 |
| **V** | 3,20 | 4,00 | 3,98 | 3,54 |
| **ПУ с. Прждево** | **IV** | 3,30 | 3,10 | **/** | 3,58 |
| **V** | / | 3,74 | 3,68 | / |
| **ПУ с. Челевец** | **IV** | 3,50 | / | **4,00** | 4,00 |
| **V** | / | 4,00 | / | 4,00 |
| **Вкупно** |  | **3,81** | **3,90** | **3,83** | **3,81** |

Од табелите погоре може да се види дека во Подрачните училишта најниски постигнувања имаат учениците од IV одд. во ПУ с. Корешница 3,28 , а највисоки резултати се постигнати во IV одд. во ПУ с. Челевец – 4,00. Во рамки на централното училиште највисоки резутати се постигнати во петто одделение со највисока средна оцена – 4,27 ; Најниски резултати се постигнати во VIII а одделение – 3,18. На ниво на училиште постигнатиот среден успех е на едно задоволително ниво од 3,81. Од табеларниот приказ може да се види дека средниот успех е во рамките на оценката мн. Добар (4). Нашите заложби ќе бидат во насока да добиеме тренд на пораст и да се доближиме до оценката одличен.

***ПОВЕДЕНИЕ И ИЗОСТАНОЦИ НА УЧЕНИЦИТЕ***

|  |  |  |  |  |  |  |
| --- | --- | --- | --- | --- | --- | --- |
| **ПРВО ОДДЕЛЕНИЕ** | | Вкупен број на ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Ц.У. **I а** | | 12 | 73 | 6,08 |  |  |
| **I б** | | 11 | 48 | 4,45 |  |  |
| ПУ Корешница | | 6 | 132 | 22,00 |  |  |
| ПУ Бистренци | | 3 | 64 | 21,00 |  |  |
| ПУ Прждево | | 1 |  |  |  |  |
| ПУ Челевец | | 1 |  |  |  |  |
| **ВКУПНО** | | **34** | **318** | **18,70** |  |  |
|  | | | | | | |
| **ВТОРО ОДДЕЛЕНИЕ** | | Вкупен број на ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Ц.У | | 21 | 277 | 13,19 |  |  |
| ПУ Корешница | | 11 | 22 | 2,00 |  |  |
| ПУ Бистренци | | 5 |  |  |  |  |
| ПУ Прждево | | 1 |  |  |  |  |
| ПУ Челевец | | 1 |  |  |  |  |
| **ВКУПНО** | | **39** | **299** | **7,66** |  |  |
|  | | | | | | |
| **ТРЕТО ОДДЕЛЕНИЕ** | | Вкупен број на ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Ц.У.III а | | 15 | 211 | 14,06 |  |  |
| III б | | 14 | 128 | 9,14 |  |  |
| ПУ Корешница | | 9 | 364 | 40,44 |  |  |
| ПУ Бистренци | | 2 | 38 | 19,00 |  |  |
| ПУ Прждево | | 1 |  |  |  |  |
| ПУ Челевец | |  |  |  |  |  |
| **ВКУПНО** | | **41** | **741** | **18,07** |  |  |
|  | | | | | | |
| **ЧЕТВРТО ОДДЕЛЕНИЕ** | | Вкупен број на ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Ц.У. | | 19 | 23 | 1,21 |  |  |
| ПУ Корешница | | 6 | 220 | 36,66 |  |  |
| ПУ Бистренци | | 3 | 55 | 18,33 |  |  |
| ПУ Прждево | | 2 |  |  |  |  |
| ПУ Челевец | | 1 |  |  |  |  |
| **ВКУПНО** | | **31** | **298** | **9,61** |  |  |
|  | | | | | | |
| **ПЕТТО ОДДЕЛЕНИЕ** | | Вкупен број на ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Ц.У | | 18 | 148 | 8,22 |  |  |
| ПУ Корешница | | 13 | 406 | 31,23 | 5 | 0,38 |
| ПУ Бистренци | | 1 | 69 | 69 |  |  |
| ПУ Прждево | |  |  |  |  |  |
| ПУ Челевец | | 2 |  |  |  |  |
| **ВКУПНО** | | **34** | **623** | **18,32** | **5** | **0,14** |
|  | | | | | | |
| **ШЕСТО ОДДЕНЕНИЕ** | Вкупен број на ученици | | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| **VI а** | 20 | | 687 | 34,35 | 62 | 3,10 |
| **VI б** | 21 | | 213 | 10,14 | 86 | 4,09 |
| **ВКУПНО** | **41** | | **900** | **21,95** | **148** | **3,60** |
|  | | | | | | |
| **СЕДМО ОДДЕЛЕНИЕ** | Вкупен број на ученици | | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| **VII а** | 17 | | 179 | 10,52 | 8 | 0,47 |
| **VII б** | 15 | | 292 | 19,46 | 15 | 1,00 |
| **ВКУПНО** | **32** | | **471** | **14,71** | **23** | **0,71** |
|  | | | | | | |
| **ОСМО ОДДЕЛЕНИЕ** | Вкупен број на ученици | | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| **VIII а** | 17 | | 351 | 20,65 | 629 | 37 |
| **VIII б** | 15 | | 520 | 34,67 | 71 | 4,73 |
| **ВКУПНО** | **32** | | **871** | **27,22** | **700** | **21,86** |
|  | | | | | | |
| **ДЕВЕТТО ОДДЕЛЕНИЕ** | Вкупен број на ученици | | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| **IX а** | 16 | | 733 | 45,81 | 212 | 13,25 |
| **IX б** | 17 | | 685 | 40,29 | 636 | 37,41 |
| **ВКУПНО** | **33** | | **1. 418** | **42,97** | **848** | **25,70** |

**Табела 12: Вкупно изостаноци на ниво на училиште**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОДДЕЛЕНИЕ** | **I** | **II** | **III** | **IV** | **V** | **VI** | **VII** | **VIII** | **IX** | **I-IX** | **2021**  **/2022** |
| **ОПРАВДАНИ** | **318** | **299** | **741** | **298** | **623** | **900** | **471** | **871** | **1. 418** | **5.939** | **5.448** |
| **ПРОСЕК ПО УЧЕНИК** | **18,70** | **7,66** | **18,07** | **9,61** | **18,32** | **21,95** | **14,71** | **27,22** | **42,97** | **18,79** | **16,66** |
| **НЕОПРАВДАНИ** |  |  |  |  | **5** | **148** | **23** | **700** | **848** | **1.724** | **1.712** |
| **ПРОСЕК ПО УЧЕНИК** |  |  |  |  | **0,14** | **3,60** | **0,71** | **21,86** | **25,70** | **5,46** | **5,23** |

Од табелате погоре може да се види дека оваа учебна година во споредба со минатата, состојбата со изостаноците е слична. Имаме значително голем број на изостаноци, како оправдани, така и неоправдани. Во делот на оправданите изостаноци може да се заклучи дека зголемувањето се должи на долготрајните отсуства од здравствени причини на неколку наши ученици. Што се однесува до неоправданите изостаноци, тие во најголем дел се од ученици кои со своите семејства се иселија од државата без тоа да го најават во училиштето. Имавме пет вакви ученика од две семејства. Со почитување на законските процедури овие ученици беа отпишани од училиштето. Имавме уште еден ученик кои остана неоценет поради долготрајни отсуства. И во овој случај се постапуваше согласно законските прописи – му се овозможи полагање на одделенски испит во месец јуни ( на кој не се појави иако беше уредно известен) и во месец август. Поради тоа што повторно не се појави на испитот, истиот се задржаа во тековното одделение ( не премина во следното). Ако се земе во предвид дека само овие шест ученика имаат 1.134 неоправдани изостаноци, останува бројката од **590** неоправдани изостаноци, односно просечно по **1,87** неоправдани изостаноци по ученик. Тоа според критериумите за вреднување на работата на училиштата е сосема добар резултат.

**Табела 13: Поведение и изречени педагошки мерки**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОДДЕЛЕНИЕ** | **I** | **II** | **III** | **IV** | **V** | **VI** | **VII** | **VIII** | **IX** | **I-IX** | **2021/2022** |
| **ПРИМЕРНО** | **34** | **39** | **41** | **31** | **34** | **41** | **30** | **30** | **31** | **310**  **98,10%** | **317**  **96,94%** |
| **ДОБРО** |  |  |  |  |  |  | **2** | **1** | **1** | **4**  **1,27%** | **7**  **2,14%** |
| **НЕЗАДОВОЛИТЕЛНО** |  |  |  |  |  |  |  | **1** | **1** | **2**  **0,63%** | **3**  **0,92%** |
| **Вкупно ученици** | **34** | **39** | **41** | **31** | **34** | **41** | **32** | **32** | **33** | **316** | **327** |

Во однос на состојбата со дисциплината и изречените педагошки мерки, ситуацијата е слична на минатогодишната – можеме да кажеме дека е релативно мал бројот на изречени педагошки мерки кои во најголем процент се изречени заради екстремно слаб успех.

Во текот на целата учебна година беа изречени вкупно 25 педагошки мерки, но по настапувањето на позитивни промени кај ученикците (што најчесто се случува при интензивна соработка со родителите), дел од нив беа повлечени во согласност со законските одредби. Забележливо од табелата е дека концентрацијата на педагошките мерки е во предметна настава, а подлабоката анализа укажува на фактот дека негативните облици на однесување се најчести кај ученици од рурални средини и од семејства со низок образовен статус.

1. **УЧЕСТВО НА НАТПРЕВАРИ И ПОСТИГНАТИ РЕЗУЛТАТИ**

И оваа учебна година нашите ученици зедоа учество на голем број конкурси и натпревари. Периодот на натпревари е втората половина од второто полугодие, но подготовките за нив почнуваат рано, со крајот на првото тромесечје – селекција на учесници, подготовка и набавка на материјали, организирање додатна на става и сл., а училишното раководство и наставниците вложуваат напори во поттикнувањето на учениците за учество и во пружање на помош и поддршка од секаков вид. Учеството на натпревари е цел и дел од програмата за работа со надарени и талентирани ученици, како и дел од акционите планови за работа со овие ученици изработени од страна на наставниците. Се одржаа училишните / општински натпревари по предметите математика, природни науки, англиски јазик, хемија, географија, биологија. Учениците кои постигнаа солидни резултати си обезбедија учество на регионалните натпревари, а имавме и ученици кои се пласираа на државни натпревари. Ќе ги издвоиме:

На **општинскиот натпревар по англиски јазик**, под менторство на наставничката Тања Нацева Бојкова нашите ученици Даниел Захарчев - VIIа одделение и Татиана Нацева - V одделение, ги освоија првите две места и си обезбедија учество на следно ниво – **регионален** натпревар, каде што повторно постигнаа солидни резултати – освоија второ место. Со ваквиот солиден резултат тие продолжија на **државниот** натпревар каде што добија со дипломи за учество.

На **општинскиот** натпревар по биологија, кој се одржа во нашето училиште учествуваа повеќе ученици под менторство на наставничката Гордана Крстевска, а најуспешни беа : Марија Мишева- IX a одд. I награда Елена Костова- IX а одд. Зорана Каранфилова – VIII б одд. и Даниел Захарчев – VII а одд. III награда ; Бранко Глигоров и Петар Еленов - VII б одд. пофалница. Со овие резултати остварија пласман за учество на **регионален** натпревар, на кој постигнаа солидни резултати и добија дипломи за учество.

На **општинскиот натпревар по математика** зедоа учество 14 ученици од IV до IX одд., а од нив 12 постигнаа солидни резултати и се пласираа за учество на **регионален** натпревар:

**I место** Ана Крстевска, Лев Кленов и Јована Каранфилова од VI одд. ; Зорана Каранфилова VIII одд (ментор – Кристина Илиева) и Марија Димитрова IX (ментор - Стојче Димитров)

**II место Бране Глигоров** VII одд (ментор – Кристина Илиева) **Даниел Захарчев** VII одд. **и** Стефан Камчев VIII одд. (ментор - Стојче Димитров).

**III место:** Давид Георгиев IX одд. (ментор - Стојче Димитров)

**На регионалниот натпревар пофалница** доби ученичката Ана Крстевска VI одд. за (ментор – Кристина Илиева) .

На **општинскиот натпревар по Хемија** под менторство на наставникот Ѓорѓи Пауновиќ учество зедоа тројца ученици. Со солидни резултати беа ученичките Марија Димитрова IX б одд. и Дaниел Захарчев VII а одд., со освоени прво и второ место. На следното ниво **регионалниот** натпревар добија пофаници за постигнати солидни резултати.

На **регионалниот натпревар по спелување на Француски јазик**, ученикот Дaниел Захарчев VII а одд. под менторство на наставничката Даниела Каранфилова постигна солидни резултати, но не успеа да се пласира за учество на државно ниво.

На меѓународен музички натпревар во категорија ударни инструменти, учениците од музичката паралелка при нашето училиште Давид Ѓоерѓиев IX a одд., Ферад Калајџиев VI б одд. , Давид Ѓорѓиев VI б одд. и Димитри Јанев VI a одд. го освоија првото место под менторство на наставникот Горан Митрев.

Нашето училиште беше домаќин на меѓуучилишните натпревари во футсал за учениците од 8 и 9 одд од општините Неготино и Демир Капија, на кој победникот - тимот на ООУ Страшо Пинџур од Неготино продолжи на зонските натпревари.

Учество на наши ученици на пријателски натпревар во футсал по повод Светскиот ден на детето. Настанот се одржа во спортската сала "Борис Трајковски" во Скопје со присуство на над 300 деца, млади, родители со цел да се даде поддршка за се што се презема за децата да имаат што подостапни услови за развој, квалитетно образование, здравство, можности за развој и подобра иднина.

Голем број наши ученици и оваа година учествуваа на **интернационалниот математички натревар Кенгур**, и освоија голем број награди.

**Од учеството на учениците на други конкурси и натпревари ќе ги издвоиме :**

**Ликовната секција** под менторство на наставничката Валентина Вучиниќ и оваа година постигна големи успеси на сите натпревари и конкурси на кои зеде учество:

- Учество на ликовен конкурс ,,Флора и фауна‘‘ во организација на Детски ликовен центар, со освоени про, второ и трето место

- Учество на конкурс за изработка на уметнички дела изработени од отпад, во организација на детски ликовен центар со освоено второ место.

- Учество на меѓународен ликвен конкурс по повод светскиот ден на храната.

- Учество на ликовен конкурс по повод светскиот ден на штедењето на тема ,, Штедењето и иновациите‘‘ организиран од НЛБ банка Скопје

- Учество на ликовен конкурс по повод светскиот ден на штедењето и јубелејот 30 години од воведувањето на македонскиот денар на тема ,, За денарот твориме, за денарот славиме‘‘ организиран од Народна банка.

Учество на ликовен конкурс „Македонските раси на кучиња, најдрагите придружници на децата“, распишан од Кинолошки клуб„Македонски паничар“, на кој што беа освоени дури шест први и две трети награди.

Под менторство на наставничките по македонски јазик

- Учество на литературен конкурс по повод светскиот ден на штедењето на тема ,, Штедењето и иновациите‘‘ организиран од НЛБ банка Скопје

Учество на наши ученици на пријателски натпревар во футсал по повод Светскиот ден на детето. Настанот се одржа во спортската сала "Борис Трајковски" во Скопје со присуство на над 300 деца, млади, родители со цел да се даде поддршка за се што се презема за децата да имаат што подостапни услови за развој, квалитетно образование, здравство, можности за развој и подобра иднина.

Нашето училиште беше домаќин на меѓуучилишните натпревари во футсал за учениците од 8 и 9 одд од општините Неготино и Демир Капија, на кој победник кој пќе продолжи во зонски натпревари беше тимот на ООУ Страшо Пинџур од Неготино.

Учество на ученици од I до IX одделение на литературен, ликовен и IT дизајн конкурс распишан од училиштето по повод патрониот празник на училиштето на тема „Тајната на храбрите“. На наградените ученици и на нивните ментори им беа доделени награди и признанија.

Учество на ученици од I до IX одделение на литературен и ликовен конкурс распишан од училиштето на тема „Свети Трифун-чудотворец и покровител на земјоделците и лозарите“.

Учество на ученици од I до IX одделение на училишен турнир во фудбал и кошарка по повод патрониот празник на училиштето.

1. **ВОННАСТАВНИ АКТИВНОСТИ И ПРОЕКТИ**

Со укинувањето на протоколите и мерките за заштита на здравјето, сите училишни активности – наставни, воннаставни, вонучилишни, проектни и секаков друг вид активности веќе започнаа да се реализираат со вообичаеното темпо и динамика, па дури и повеќе, заради акцентот кој им е даден во новите наставни програми изработени според новата концепција за основно образование. Училишниот живот и работа се вратија во својот редовен, вообичаен облик.

Со цел обезбедување на нагледност во наставата, се посетуваа институции – музеј, градската библиотека, метеоролошката станица, локалната самоуправа и др.

Активности од проектот за МИО се реализираат на часевите на одделенската заедница, во форма на работилници во рамки на програмата за образование за животни вештини (ОЖВ), но исто така се интегрираат содржини поврзани со оваа проблематика и во рамки на редовните часови по сите предмети кои се изучуваат, и секако во рамки на воннаставните активности. Целта е сензибилизација на учениците и наставниците за културните разлики меѓу различните етнички заедници како и подобрување и унапредување на односите меѓу припадниците на различните етнички заедници во училиштето, но и пошироко во целата локална заедница. Главни цели на овој проект се :

- Соединување на различни култури со цел нивно зближување преку заеднички активности;

- Прифаќање на различностите во културите и традициите за отфрлање на дискриминацијата ;

- Креирање на соживот меѓу сите етнички заедници, за подобро функционирање на општеството.

Според насоките на МОН и БРО во основните училиштата, петта година по ред се реализираат активности за антикорупциска едукација на учениците, кои што воглавно се сконцентрирани во содржините по наставниот предмет Граѓанско образование, а како воннаставни активности и во другите предмети. За таа цел беше изработена посебна програма со активности од страна на наставникот по граѓанско образование, но во активностите се вклучени повеќето предметни наставници како и дел од одделенските наставници. Меѓу позначајните придобивки од овој проект се: збогатување на знаењата, можност за препознавање на оваа негативна појава, знаења како да се реагира во такви ситуации, позитивно влијание во моралниот раст и развој, градење на личност која е одговорна и корисна за општеството.

Под раководство на координаторот на програмата “Интеграција на еколошкото образование во македонскиот образовен систем” - Валентина Тодорова, наставниците успешно ја направија интеграцијата на еколошки содржини во наставните предмети и содржини. Се реализираа голем број еколошки акции кои го поттикнуваат развивањето на еко свеста и грижата за чиста и здрава околна средина: Најмалите од нашето училиште, учениците од прво, второ и трето одделение, го одбележаа 17 ноември - Светски ден на еколошко движење со еко акција која се реализираше со расчистување на местото кај чешмата Св. Петка, а потоа, својата акција ја пријавија и во ЈКП "Бошава", чии што вработени ги замолија да се погрижи за собраниот отпад. [Учениците од V одд. го одбележаа овој значаен ден со пешачење и забава на градскиот парк.](https://www.facebook.com/photo/?fbid=10225274331664105&set=pcb.10225274338064265&__cft__%5b0%5d=AZWFBtBlUV_4CzfME3_N8OVJrmfcOm28m9nPd6ELigzIqOq9vibVPiHuazLsRCQrPY-qthQRHtpG7RgQsCm3a6bO6P0LWdvwMUnWEg6r5Vo2FQ_mfj59pB7K2vT5HCJdK2Pv7GHlVDOFmTmApi1xdAHWUzXZXLJy6y0NzoNHJd_hVQ&__tn__=*bH-R)

На иницијатива на Ученичкиот парламент, од оваа учебна година учениците од предметна настава формираа посебно тело – Еко патрола чија примарна цел е зачувување на чиста и здрава училишна средина, но и јакнење на еколошката свест, градење на здрави навики и облици на однесување кои се во функција на зачувување на животната средина. Активирани се секојдневно сите ученици од предметна настава во систем на ротација по двајца.

Клубот за кодирање, микробит клубот и младите информатичари беа активни во текот на целата учебна година: се обележа неделата на информатиката, европската недела на кодирањето, а имаше и натпревар во изработка на робот од рециклирачки материјали.

Со голем број творечки, спортско – рекреативни и пред се едукативни активности беа обележани Денот на пролетта 21 – ви март, Денот на планетата земја и денот на водите, Стручниот актив на одделенски наставници реализираше повеќе еколошки акции – чистење и хортикултурно уредување на училишниот двор, чистење на нелегални депонии, чистење на речните корита. Ученици и вработени во училиштето зедоа учество во еколошката акција Генералка викенд во организација на локалната самоуправа.

Во соработка со Агенцијата за млади и спорт и под покровителство на Федерацијата на училишени спорт на Македонија, а во организација на на општина Демир Капија, беа реализирани неколку активности: се организираше спортски настан во рамките на Европската недела на спортот и по повод одбележување на меѓународниот ден на училишниот спорт 24 Септември -. Во активностите кои се одржаа во градскиот парк се вклучија ученици од нашето училиште кои под менторство на наставниците по ФЗО и неколку одделенски наставници учествуваа во натпревар во мал фудбал, штафетни игри и велосипедска тура. Активни учесници беа и градоначалникот на општина Демир Капија, г-н Лазар Петров и Директорката на училиштето, Менче Николова.

Кога сме кај спортските активности, го истакнуваме моментот на вклученост и поддршка од страна на родителите, и во рамки на активности на стручниот актив на одделенски наставници и во активностите на Училишниот спортски клуб, при обележувањето на патрониот празник на училиштето.

Исто така родителите се вклучија во активности од проектот ,, Родителот е наставник‘‘ - им пренесуваа знаења и вештини на учениците од различни области – здрава исхрана, литературата и др. Соработката меѓу родителите, наставниците и учениците е приоритет во работата на секое училиште чиј краен резултат е постигнување на подобри резултати.

Веќе неколку години нашето училиште е дел од мрежата ,, Вело Училишта‘‘, проект на здружението на граѓани Еко – логик, поддржан од Швајцарската Агенција за развој и соработка. Ангажираноста беше остварена преку возење велосипеди и ролери посета на река Дошница и активности во природа. Во овие активности од оваа учебна година имаме вклученост и на ученици од подрачните училишта, а особено значајна е вклученоста на учениците од ПУ с. Челевец како дел од проектот за меѓуетничка интеграција. Во Вело турнејата беа вклучени 28 училишта од 21 општина со 810 ученици, а нашето училиште беше прогласено за победник во рамките на програмата за Вело училишта во учебната 2022/2023 година со најголем број реализирани Вело активности, за што беа доделени и награди.

Традиционално во месец октомври започна обележување на детската недела. Со учество на активот на одделенска настава, активот на уметности и спорт и активот на јазици се реализираа повеќе активности: спортски забавни игри, креативни работилници, едукативни предавања за детските права. Учениците твореа на тема ,, Другарството е дел од детската среќа ‘‘ – мотото под кое оваа година се обележуваше детската недела. Еднонеделните активности се заокружија со посета на најмалите кај градоначалникот г.Лазар Петров, од кого беа срдечно пречекани со пораки за среќно и безгрижно детство. Завршницата беше со богата културно уметничка програма подготвена од повозрасните другарчиња од одделенска настава и нивните наставници, кога беше прочитано детското ветување за прием на првачињата во Светската Детска Организација, а од страна на Директорката на училиштето на сите првачиња им беа доделени пригодни подароци. За првпат по пауза од речиси три години, родителите се вратија во училиштето, да им се радуваат и да ги бодрат своите деца – нашите ученици.

Паралелно со детската недела, со повеќе активности беше обележан и денот на учителот 5-ти Октомври.

Беа реализирани мноштво на проектни активности од областа на здравата исхрана, а ќе ја споменеме и едукативната платформа на МОН – Едуино која на наставниците и на учениците им понуди разнообразие од игровно – едукативни активности кои континуирано се реализираа од страна на активот на одделенска настава.

Волшебна интеркултурална мрежа на пријателства е новиот проект во кој се вклучени ученици и наставници од нашето училиште, а чија цел е развивање на компетенции од повеќе подрачја кај учениците со акцент на сензибилизација кон културните разлики.

Во предвидените рокови беше формиран и Ученичкиот парламент – тело преку кое учениците земаат организирано учество во креирањето на училишниот живот и носењето на важни одлуки. Двајца претставници од УП учествуваат во работата на органот на управување на училиштето, но без браво на глас. Се реализираа и избори со тајно гласање за избор на Ученички правобранител и негови заменици. Сето тоа има за цел развој на демократски капацитети кај учениците, но и кај наставниците. Членовите на ученичкиот парламент беа носители на неколку значајни акции – хуманитарни, еколошки, едукативни.

Активот на природни науки реализираше повеќе активности: Под менторство на наставничката Весна Јовановиќ учениците од предметна настава учествуваа во настанот ,, Кодирањето е забавно‘‘, а учениците од деветто одделение креираа Клуб за кодирање и имаа повеќе активности од областа на програмирањето. Под менторство на наставничката Гордана Крстевска беше одржано едукативно предавање за заштита од ХИВ со што беше обележан 01 Декември – денот за борба против Сидата.

Активот на јазици и активот на одделенска настава беа исто така активни, пред се во обележувањето на значајни датуми и настани: Активот по Англиски јазик организираше забавно – игровни и креативни активности за Ноќта на вештерките, како во централното, така и во подрачните училиште. Членовите на драмската секција и учениците при музичката паралелка во нашето училиште зедоа учество во свечената академија по повод 7-ми Ноември денот на ослобудавњето на Демир Капија;

Со неколку хуманитарни акции, заедничко дружење и приредби учениците од одделенска настава под менторство на своите наставнички и со помош и поддршка на родителите го обележаа 03 Декември – меѓународниот ден на лицата попреченост – изработија подароци во вид на украси на тема Есен, донираа овошје и здрава храна, изведоа музичко – ликовен перформанс и се дружеа со штитениците во малите групни домови на територијата на општината и со штитениците од Специјален завод.Со низа активности под мотото ,,Растеме заедно" беше обележан 21 Март Меѓународен ден на лицата со Даунов синдром. Кога сме кај лицата со попреченост и напорите за подигнување на нивото на инклузивност во пошироката општествена заедница, ќе го споменеме и настанот на Хуманост Демир Капија одржан по мотото Сите сме еднакви во кој наши ученици активно учествуваа заедно со дечињата од детската градинка Борис Трајковски. Настанот беше поддржан и од локалната самоуправа, а свое директно учество имаа и градоначалникот г. Лазар Петров и Директорката на училиштето Менче Николова.

Дечињата од предшколска та група во градинката – нашите идни ученици, беа наши гости во училишната библиотека каде што членовите на драмската секција под менторство на наставничката Александра Јованова им приготвија драматизација на познати и омилени приказни. Со цел за се поттикне љубов кон уметноста, почит кон традицијата и развој на патриотски чувства учениците ги посетија градската галерија и музеј, градската библиотека, присуствуваа на театарски претстави, концерти; Во рамки на предметот Етика во религиите кој се изучува како изборен предмет во шесто одделение, веќе традиционално на денот на Св. Фануриј – заштитник на учениците и студентите, учениците од прво и шесто одделение ја посетија црквата Успение на Света Богородица, а учениците од седмо одделение реализираа пешачка тура до с. Копришница со посета на црквата Св. Ѓорѓи.

Во рамки на кампањата „Првата помош спасува живот“ во организација на Црвен Крст на Република Северна Македонија- Општинска Организација Неготино, во нашето училиште се реализираше обука за основи на првата помош. Обуката ја проследија 50-тина ученици од предметна настава кои имаа можност да се стекнат со основни знаења за укажување на прва помош како брза и витална интервенција чија цел е да се спаси човечки живот, но и да се намалат компликациите од настанати повреди и инвалидитет.

Во рамки на програмата за екскурзии, излети и други слободни активности се реализираше есенски излет за учениците од петто одделение, кои беа во посета на с.Конопиште, фабриката Горска вода, а го посетија и излетничкото место 12 ваташки младинци. За учениците од одделенска настава се реализираше еднодневна екскурзија до Скопје, а за учениците од предметна настава до Битола. Нашите полуматуранти беа на тродневна екскурзија до Охрид.

Во месец декември во централното училиште, успешно беше изведена тактичко-показна вежба за евакуација и спасување во случај на пожар и елементарна непогода.Во изведувањето на вежбата се вклучија и ТППЕ - Неготино кои по добиената дојава интервенираа со противпожарно возило и петмина пожарникари кои симулираа гаснење на пожарот и извлекување на повредени, а тука беа и претставниците на ОО Црвен Крст-Неготино кои беа задолжени за укажување на прва помош на повредените. По завршувањето на практичниот дел од вежбата, следуваше краток едукативен дел кој го реализираше претставник на Дирекција за заштита и спасување, а се однесуваше на презентирање на неопходните чекори кои треба да бидат превземени во случај на пожар и како најбрзо да се заштитиме во таква ситуација.

Во пресрет на Новогодишните и Божиќните празници пред самиот крај на првото полугодие, се одржуваа повеќе работилници, квизови, лотарии и други забавни активности, а завршницата беше со голема Новогодишна приредба. Дедо мраз, заедно со Градоначалникот и Директорката на најмалите им додели Новогодишни пакетчиња со желби за среќно и безгрижно детство.

По повод празникот Свети Трифун, кога се случува манифестацијата Недела на традицијата во организација на локалната самоуправа, нашите помали ученици изведоа културно – ументички перформанс, а учениците од предметна настава се претставија со рецитали и музички изведби.

Со многу креативни работилници и со приредба на нашите првачиња беше обележан денот на жената Осми март.

Денот на Пи – како што е познат меѓународниот ден на математиката 14-ти Март, под мотото ,, Математика за секого‘‘ беше обележан со изработка на фотографии кои претставуваат каде математиката е застапена во училишниот двор, како и цртање и боење на хартија математички поими и форми.

Традиционално, во соработка со ЈОУДГ Борис Трајковски, ЈУ Специјален завод и Домот на културата Мирка Гинова, со весела и богата културно – уметничка програма се обележа 1-ви април – денот на шегата, оваа година под мотото Здрава храна‘‘.

Во соработка со НБРСМ учениците од V и VI одд. проследија предавање на тема ,, Планирајте си ги парите, засадете ја иднината!". Кое беше интересно и доста поучно за учениците.

По повод доаѓањето на најголемиот христијански празник Велигден, во нашето училиште се одржаа Велигденски работилници, кои започнаа со изработка на украси и честитки, продолжија со украсување на јајца и завршија со посета на храмот "Успение на Просвета Богородица".

Стручните активи на македонски јазик и на одделенска настава со голем број активности го обележаа денот на македонската азбука, а нашата првенка на генерацијата Марија Димитрова изработи книга која ги содржи сите печатни и ракописни букви со примери, со цел да им помогнеме на нашите најмали за полесно описменување.

Традиционално, на почетокот од месец мај, кога започнуваат уписите на идните првачиња, имавме отворен ден за дечињата од градинката и нивните родители. А за нашите највозрасни ученици од деветто одделение беа реализирани повеќе активности од областа на професионалната ориентација. Тие проследија повеќе презентации од неколку средни училишта, а го проследија и дигиталниот саем за стручно образование кој се реализираше во организација на Стопанската Комора.

Овогодинешното чествување на нашиот патрон беше поразлично од минатите учебни години – случувањата и активностите беа тродневни: имаше игри без граници во кои покрај учениците беа вклучени и родителите и наставниците; Имаше и спортски натпревари во кошарка и во фудбал; Културно – уметничка манифестација со изведба на танци, песни, рецитали, драми, сликање на платно и изложба на фотографии; Се одржа и свечена академија со присуство на голем број гости кои проследија богата културно – уметничка програма.

Голем број од нашите ученици, со поддршка на своите наставници, и оваа година зедоа учество во Outdoor Festival „Сакам Промаја“ - 2023 во организација на СК Клисура.

Пред самиот крај на учебната година беше одржан јавен час на кој настапија учениците од музичката паралелка која функционира во рамките на нашето училиште.

1. **РАБОТАТА НА ДИРЕКТОРОТ НА УЧИЛИШТЕТО**

По природа на својата функција директорот е најодговорен за реализацијата на сложените задачи што општеството му ги поставува на училиштето.

Од него зависи организацијата и реализацијата на сите подрачја на надворешната и внатрешната структура на наставата, а индиректно и работата на наставниците. Програмата за работа на директорот е интегрален дел на програмата за работа на училиштето. Директорот е главниот носител на таа програма, па сосема е разбирливо дека програмата за работа на директорот е основата на која се потпираат сите други програми.

Континуирано се следеше работата на наставниците со учениците во врска со Е-дневникот, како и начинот на којшто ги реализираат часовите по наставни предмети. Во соработка со педагогот на училиштето, се изработија и записници од извршените увиди за работата на наставниците. Се следи и водењето на педагошката евиденција и документацијата.

Директорот редовно и активно учествува на сите семинари и обуки.

**7. РАБОТАТА НА СТРУЧНИТЕ СОРАБОТНИЦИ**

Во текот на учебната година стручните соработници ги реализираа своите програмски задачи според своите годишни програми за работа. Зедоа активно учество во изработката на Годишната програма за работа на училиштето, изготвувањето на сите видови на прегледи и извештаи, правилници и документи, анализи и извештаи на барање од МОН, БРО, ДПИ, Народен правобранител, Локалната самоуправа и др. институции. Работеа на изготвувањето на акциони планови, посебни програми, протоколи и друг вид на документи, чија цел е надминување на утврдените недостатоци и слабости и подобрување на работата на училиштето. Беа вклучени и во следењето на работата на стручните органи и тела на училиштето: Совет на наставници, стручни активи, училишен парламент и како дел од повеќето работни тимови, реализацијата на активности од тековни проекти.

Работеа на уписот на учениците во прво одделение и формирањето на нови паралелки во шесто одделение, имајќи ги во предвид индивидуалните карактеристики на учениците, а исто така се следеше и прилагодувањето на учениците во новата училишна средина.

Стручните соработници ја имаа клучната улога во процесот на инклузивното образование. Остваруваа интензивна соработка со ресурсниот центар ООУ Маца Овчарова од Велес и центарот за поддршка на инклузивното образование ООУ,, Страшо Пинџур‘‘ – Неготино со цел креирање на напредни инклузивни политики и реализација на истите - беа изработени заеднички акциони планови, програми за работа, планирања, анализи, предвидувања и очекувања од инклузијата. Според законските одредби целокупниот процес на инплементација на инклузивното образование и реализацијата на програмските активности на Училишниот инклузивен тим се одвиваше во постојана соработка и координација со ресурсниот центар, од каде што за потребите на нашите ученици беа обезбедени четири образовни асистенти – тројца во одделенска настава и еден во предметна настава. Се формираа инклузивни тимови за секој ученик со посебни потреби и во соработка со одделенските / предметните наставници, и со поддршка од стручно лице – специјален едукатор и рехабилитатор од центарот за поддршка, беа изработени индивидуални образовни програми по секој предмет за секој ученик. Насочувањето и поддршката во работата на образовните асистенти како една од приоритетните задачи на стручните соработници во поглед на инклузијата ги даде своите резултати во значителното подобрување на резултатите кај учениците.

Психологот е носител на програмата за советување на родители, а паралелно со неа и советување на ученици. Во оваа програма се вклучени родители на три категории ученици, и тоа: со голем број изостаноци, со голем број на слаби оцени и со манифестирање на несоодветно однесување.

Оваа учебна година бројот на повикани родители повторно се врати во очекуваните рамки (20 – 25) за разлика од минатата - постпандемиска година кога имавме значителен пораст на советувања и интервеции од секундарна, но и терцијална заштита и интервенција. Во рамки на очекуваното се врати и тенденцијата на намалување на бројот на повикани родители и ученици т.е. подобрување од еден до друг организациски период (тромесечје – полугодие) што не беше случај лани – кога сите облици и манифестации на негативни облици на реагирање и однесување беа значително порезистентни на корекција.

И во двата случаја – советувањето на родители и советувањето на ученици, беше укажано на конкретните извори на поддршка – наставници, стручни соработници, соученици. Покрај со овие категории, советодавно – консултативни разговори се водеа и со други родители и ученици каде што се констатираше потреба.

Во рамки на реализирањето на овие две програми се остварува и најголем дел од соработката на стручните соработници со наставниците. Инструктивно консултативни средби и разговори со наставниците беа реализирани во повеќе подрачја на работа, најмногу во врска со новите наставни програми, новите слободни изборни предмети, инклузијата, правилното водење на педагошката евиденција и документација и секако наоѓање на решенија за сите тековни проблеми и предизвици поврзани со училишниот живот на учениците.

Се извршија сите редовни увиди во педагошката евиденција и документација, а во рамки на своите редовни програмски активности, стручните соработници присуствуваа на часови, со цел да се стекне увид во: реализација на новите наставни програми, инклузивноста во училницата, имплементација и реализација на посебните програми во часевите од редовна настава (ИКТ, ЕКО, МИО, АКО), следење, вреднување и унапредување на работата на наставниците, како и следење на напредокот и адаптацијата на учениците.

Во напорите за надминување на негативните облици на однесување кои своите корени ги имаат во неповолните семејни односи и услови за живеење стручните соработници имаа интензивна и успешна соработка со центарот за социјални работи и одделот за малолетничка деликвенција при МВР. Во соработка со центарот за социјална работа Неготино, за учениците од осмо и деветто одделение и за родителите од руралните средини се реализираа превентивни активности во вид на едукативни предавања на тема Превенција од малолетнички бракови.

Во соработка со локалната самоуправа – Совет за социјална заштита и МВР ПС ОН Неготино беше реализирана исто така превентивна активност за учениците од одделенска настава - интерактивна трибина "Безбедно од дома до училиште" каде што учениците имаа можност да се запознаат со основните сообраќајни правила и активно да учествуваат во истата со поставување на прашања.

Кон крајот на првото полугодие, заедно со членовите на Ученичкиот парламент, за учениците од предметна настава беа реализирани неколку активности во насока на превенција од болести на зависности и негативни облици на однесување, а се заедно во функција на зачувување и унапредување на здравјето. Најпрво беше спроведена анкета која покажа колку нашите ученици се правилно информирани и знаат за влијанието и последиците на најраспространетите психоактивни супстанци – цигари, алкохол и дрога. Врз основа на резултатите (кои покажаа дека нивните знаења се недоволни и / или погрешни), се подготвија и реализираа едукативни предавања и работилници со цел добивање на точни информации и развивање на ставови и вештини за отпор кон притисоци и влијанија од средината. Со овие активности ќе се продолжи и во текот на второто полугодие.

Училишниот психолог беше носител на активностите за истражувањето на МОН и Мисијата на ОБСЕ во Скопје, во соработка со истражувачи од Институтот за општествени и хуманистички науки од Скопје, за проценка на перцепциите и ставовите за меѓуетничка интеграција во образованието. За таа цел беа анкетирани поголем број на ученици, родители и наставници.

Веќе традиционално, во соработка со агенцијата Grey Worldwide поддржана од МОН, се реализираше предавање за ученичките од V и VI одд. за промените во пубертетот.

На крајот од првото полугодие работеа на утврдување на нивото на јазична и математичка писменост во рана училишна возраст.

Во училишната библиотека уредно се води евиденција и документација на библиотечниот фонд, а врз основа на истражувањето и планирањето на потребите истиот постојано се збогатува. Библиотекарот е носител на активностите од проектот за бесплатни учебници за секое дете; се грижи за приемот, доделувањето и враќањето на учебниците . Тој исто така дава целосна поддршка и учествува во сите сфери од работата на училиштето, и тоа: работа со ученици, соработка со наставници, органи и тела во училиштето како и соработка со локалната заедница.

Исто така се работеше на полето на справувањето со конфликтите кои се јавуваат во паралелките; Работа со ученици кои имаат потешкотии во психофизичкиот, емоционалниот и интелектуалниот развој; Проблеми на растењето и созревањето (пубертет,судир на генерации тинејџер – возрасни ); Физичка и вербална агресивности други тековни проблеми.

На полето на професионалната ориентација беа реализирани активности со учениците од осмо и деветто одделение во насока на правилно насочување на учениците при изборот на средното училиште во кое ќе го продолжат своето образование.

1. **ПРЕДЛОГ ЗАКЛУЧОЦИ И МЕРКИ**

Сумирајќи ги резултатите на крајот на учебната 2022/2023 година може да се констатираат следните заклучоци

**Заклучоци**

* Континуирано се подобруваат условите за работа, учење и престој во училиштето.
* Подобрено е нивото на професионален и кариерен развој на наставниците.
* Зголемен бројот на изостаноци.
* Намален е општиот успех на ниво на училиште.
* Зголемено е нивото на осипување на учениците – иселување на цели семејства.
* Констатирана е потреба од зголемување и подобрување на компетенциите за работа во однос на подрачјето на работа поддршка на учениците.
* Нивото на дигитална писменост кај учениците и наставниците не е на задоволително ниво.

**За надминување на овие ситуации потребни се следниве мерки:**

* Интензивирање на соработката со родителите што во својство на внатрешен механизам на контрола има за цел подобрување на резултатите кај учениците, т.е. резултатите на ниво на училиште.
* Стручно усовршување и проширување на компетенциите на наставниците особено во однос на користењето на ИТ опрема и помагала во наставата кои произлегуваат од процесот на дигитализација на истата.
* Подигнување на нивото на дигитална писменост и кај учениците и кај наставниците.
* Зголемување на нивото на промоција на учениците и училиштето.
* Обезбедување на туторска поддршка и поддршка од лични, т. е образовни асистенти за сите ученици од ранливите категории.
* Проширување на соработката со надлежни институции со цел помош на ранливите категории семејства каде што има најголема концентрација на негативни појави кај учениците.

Директор

\_\_\_\_\_\_\_\_\_\_\_\_\_\_\_\_\_\_\_

Менче Николова